EkBass/fiwiki-20250220-pages-articles huggingface dataset:
Peugeot 208 T16

Peugeot 208 T16 (208 Type R5) on vuoden 2011 lopulla esitelty ralliauto, joka esiteltiin Pariisin autonäyttelyssä. Auto esiteltiin seuraajaksi menestyksekkäälle Peugeot 207 S2000 -mallille. Auto tarkoitettiin käyttöön R5-ryhmässä, jossa teknisten sääntöjen lisäksi pyrittiin ottamaan huomioon käyttökustannukset. Auton homologaation viivästymisen vuoksi se ei ehtinyt vuoden 2014 WRC2-sarjan alkuun vaan ensimmäinen kilpailu lykkääntyi Sardinian ralliin kesälle. Auton ensimmäinen kilpailu rallin EM-sarjassa oli Akropolis- rallissa, jossa Craig Breen ajoi kilpailun voittoon. Autossa on mukana Super 2000 -luokan ominaisuuksia kuten neliveto, viisivaihteinen sekventiaalinen vaihteisto ilman keskitasauspyörästöä. Säännöt määrittivät lisäksi tiettyjen osien hintakaton sekä auton minimipainon. Auton moottori on vaihtunut kaksilitraisesta vapaastihengittävästä moottorista turboahdettuun 1,6-litraiseen moottoriin. == Lähteet == == Aiheesta muualla == * Tulokset eWRC-sivustolla * Iniziano i test su asfalto per la Peugeot 208 T16 208 T16 Luokka:R5-autot
Ford Fiesta S2000

Ford Fiesta S2000 on Super 2000 -luokan ralliauto, jonka on kehittänyt M-Sport. Auto suunniteltiin osallistumaan IRC-sarjaan ja SWRC-sarjaan sekä kansallisen tason sarjoihin. Auton suunnitteluryhmää johtivat Anthony Brinkman ja Chris Gray. Autossa on kaksilitrainen moottori, joka tuottaa 280 hevosvoimaa tehoa. Autossa on kuusivaihteinen sekventiaalinen vaihteisto ja neliveto. Auton ensimmäinen kilpailu oli Monte Carlon ralli vuonna 2010, jolloin Mikko Hirvonen ajoi sillä kilpailun voittoon. Autolla voitettiin mestaruus SWRC-sarjassa vuosina 2010 ja 2012. == Lähteet == == Aiheesta muualla == * Tulokset eWRC-sivustolla Fiesta S2000 Luokka:Super 2000 -autot
Ford Fiesta R5

Ford Fiesta R5 on M-Sportin vuonna 2013 esittelemä R5-luokan ralliauto. Autolle julkaistiin myös R5+-paketti, jossa on muokattu turboahdin, ilmanotto ja kuristin, jolla auto tuottaa 30 hevosvoimaa enemmän tehoa. Vuonna 2019 autosta esiteltiin uusittu malli Mk2 WRC-2 Pro- ja WRC-2-sarjoihin, joka esiteltiin kilpailemaan Škoda Fabia R5 evon kanssa. Auton uusi turboahdettu 1,6-litrainen tuottaa 290 hevosvoimaa. Autolla voitettiin rallin EM-sarjan mestaruus useina vuosina peräkkäin. == Lähteet == == Aiheesta muualla == * Tulokset eWRC-sivustolla Fiesta R5 Luokka:R5-autot
Birds in the Trap Sing McKnight

Birds in the Trap Sing McKnight on yhdysvaltalaisen rap-artisti Travis Scottin toinen studioalbumi. Se julkaistiin 2. syyskuuta 2016 Grand Hustle Recordsin kautta. Albumilla vierailevat André 3000, Blac Youngsta, Kid Cudi, Nav, 21 Savage, Kendrick Lamar, Bryson Tiller, Young Thug, Quavo, K. Forest ja The Weeknd. Tuotannosta vastasi useita levytuottajia, mukaan lukien Nav, Vinylz, Mike Dean, Cardo, Frank Dukes ja Allen Ritter. Birds in the Trap Sing McKnightia maintostettiin julkaisemalla kolme kappaletta: "Wonderful", "Pick Up the Phone" ja "Goosebumps". Albumi sai yleisesti myönteisiä arvosteluja kriitikoilta, ja se debytoi Yhdysvaltain Billboard 200 -listan ykkösenä ja se my 88 000 albumia ensimmäisen viikon aikana. == Kappaleet == == Lähteet == Luokka:Yhdysvaltalaiset hip hop -albumit Luokka:Vuoden 2016 albumit
Arette

Arette on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 18 kilometriä Oloron-Sainte- Marien kaupungista lounaaseen. 13\. elokuuta 1967 Aretteen iski 5,3 magnitudin maanjäristys. Kylän rakennuksista tuhoutui 80 %, mutta vain yksi ihmisen sai surmansa. Järistys tuhosi myös kylän kirkon, mutta se rakannettiin samanlaiseksi kuin se oli ollut ennen järistystä. ==Lähteet== ==Aiheesta muualla== Luokka:Pyrénées-Atlantiquesin kunnat
Škoda Fabia S2000

Škoda Fabia S2000 on Škoda Motorsportin ralliauto Super 2000 -luokkaan. Autossa on kaksilitrainen vapaasti hengittävä moottori, joka tuottaa 280 hevosvoimaa tehoa. Autolla voitettiin mestaruudet SWRC-sarjassa vuonna 2011, IRC-sarjassa kolmena vuotena peräkkäin vuosina 2010, 2011 ja 2012, rallin EM- sarjassa vuosina 2012, 2013 ja 2014, sekä Aasian-Tyynenmeren rallisarjassa useana vuonna. == Lähteet == == Aiheesta muualla == * Tulokset eWRC-sivustolla Fabia S2000 Luokka:Super 2000 -autot
Fiat Abarth Punto S2000

Fiat Abarth Punto S2000 on Super 2000 -luokan ralliauto. Auto esiteltiin Geneven näyttelyssä ja Fiat Racing Department osallistui sillä vuonna 2007 Italian rallisarjaan. Autolla kilpailtiin myös IRC-sarjassa. Autossa on kaksilitrainen moottori, joka tuottaa 270 hevosvoimaa tehoa ja neliveto. Autolla on voitettu rallin EM-sarjassa mestaruus vuosina 2009, 2010 ja 2011. == Lähteet == == Aiheesta muualla == * Tulokset eWRC-sivustolla Abarth Grande Punto S2000 Luokka:Super 2000 -autot
Suomen rautateiden santarmipoliisihallitus

Suomen rautateiden santarmipoliisihallitus eli Suomenmaalainen rautatiesantarmipoliisihallinto (Жандармское полицейское управление Финляндских железных дорог. Гельсингфорс. 1870–1917. Путеводители по российским архивам (Internet Archive). Viitattu 3.8.2023.) oli Suomen suuriruhtinaskunnassa vuosina 1870–1917 toiminut venäläinen virasto ja Venäjän santarmikunnan osa. Se toimi Venäjän rautateiden santarmipoliisihallinnon osana. Santarmien oli tarkoitus tarkkailla mahdollista kumouksellista ja muuta epäilyttävää toimintaa rautateillä.Harry Halén: Santarmisto Suomessa: Suomenmaalainen santarmikunta 1817–1917, s. 17–21. Unholan aitta 41. Helsinki 2013. Venäjän rautateiden santarmipoliisihallinto perustettiin keisarillisella määräyksellä vuonna 1867. Suomen kenraalikuvernööri Nikolai Adlerberg ei pitänyt tarpeellisena sen ulottamista Suomeen, mutta valtakunnan santarmipäällikkö Pjotr Šuvalov ei sallinut poikkeusta Suomen kohdalla. Suomenmaalainen rautatiesantarmipoliisihallinto aloitti toimintansa 4. tammikuuta 1871 (J: 23. joulukuuta 1870). Se oli jaettu kahteen osastoon, joista Viipurissa toiminut 1. osasto vastasi Pietari–Viipuri-radasta aina Taavettiin saakka ja Helsingissä toiminut 2. osasto Suomen muista ratayhteyksistä. Näistä 1. osasto oli henkilökunnaltaan suurempi, sillä toiminnan pääpaino oli Karjalankannaksella. Suomen rautateiden santarmipoliisihallitus oli suoraan Venäjän santarmilaitoksen ylipäällikön alainen ja siten erillään sekä Suomen santarmihallituksesta että Suomen rautateiden hallinnosta. Suomalaiset suhtautuivat siihen kielteisesti, ja prokuraattori Johan Philip Palménin antamassa lausunnossa sen todettiin olevan täysin Suomen perustuslakien vastainen laitos. Vuosina 1893–1902 Suomen rautateiden santarmipoliisihallituksen johto toimi Pietarissa, minkä jälkeen se siirrettiin takaisin Helsinkiin. Esikunta toimi Helsingissä eri osoitteissa, vuodesta 1914 Helsingin päärautatieaseman rakennuksessa. Ensimmäisen maailmansodan aikana rautatiesantarmiston vahvuutta lisättiin ja aiemmat kaksi osastoa korvattiin elokuussa 1914 kahdeksalla osastolla. Osastoja uudelleennimettiin vuonna 1915, mutta lukumäärä pysyi kahdeksassa. Suomen rautateiden santarmipoliisihallitus lakkasi toimimasta vuoden 1917 helmikuun vallankumouksen jälkeen, kun koko Venäjän santarmilaitos lakkautettiin. Toiminnan loppuaikoina viraston palveluksessa oli 15 upseeria, noin 200 alipuseeria ja 8 kielenkääntäjää. ==Päälliköt== Helsingissä sijainneen 2. osaston päälliköt: *V. I. Renvald 1870–1871 *Johan Brummer 1871–1879 *Frans Edvard Tunzelman von Adlerflug 1880–1885 *Kartamyšev 1885–1890 *Mihail Stahovitš 1894–1895 *Alexander von Pritwitz 1895–1896 *Mihail Tumanov 1896–1902 *Aleksandr Lampe 1901–1913 *Julius Freyberg 1913–1917 ==Lähteet== Luokka:Suomen entiset viranomaiset ja keskusvirastot Luokka:Suomen rautatieliikenne Luokka:Suomen suuriruhtinaskunta
Luettelo Pärnun julkisista taideteoksista ja muistomerkeistä

Luettelo Pärnun julkisista taideteoksista ja muistomerkeistä kattaa Pärnun kaupungin pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia. Pärnun kaupunki koostuu Pärnun epäitsenäisestä kaupungista, Lavassaaren ja Paikusen kauppaloista, Audrun ja Tõstamaan pienkauppaloista sekä 49 kylästä. Julkinen teos Paikka Alue Kartalla Tekijä Paljastusvuosi Kuva WD Ajan hetki - Konstantin Pätsin, Jüri Vilmsin ja Konstantin Konikin muistomerkki Kuninga 29, Pärnun lukion edessä Margus ja Mart Kadarik 2018 August Jakobsonin muistomerkki Jakobsonin puisto Keskikaupunki Jaak Soans, Udo Ivask (ark.) 1973 C. A. Jakobsonin muistomerkki Ülejoe Elmar Saugan moottoripyöräkilpailussa kuolemisen muistomerkki Audrun kirkosta 2,3 km Tõstamaan tien varressa oikealla puolella Audru 1938 Endlan seurojen talon muistomerkki Rüütli 44 Mati Karmin 1989 Estonian hukkuneiden muistomerkki Rannapark Mati Karmin ja Tiit Trummal (ark.) 1997 Georg Wilhelm Richmannin patsas Kuninga 24 Keskikaupunki Riho Kuld, Margit Kõrts (ark.) 2011 Johann Voldemar Jannsen Rüütli 23 Mati Karmin 2007 Karkotuksen uhrien muistomerkki Leinapuistossa, Riian tien varrella Kihnu Jõnn -muistomerkki Pärnun pursiseuran alueella Tauno Kangro 2011 Kirjapainon muistolaatta Hospidali 14 Keskikaupunki Ülo Kirt Lova 2011 Kylpijä Aia, A.H.tammsaare pst Ilme Kuld 1988 Lydia Koidulan muistomerkki Lydia Koidula puisto Keskikaupunki Amandus Adamson 1929 Mihkel Suigusaaren muistomerkki Rait Pärg 2006 muistolaatta Manifesti kaikille Viron kansoille Viron tasavallan julistamisen muistomerkissä, Itsenäisyyden aukio Keskikaupunki Muistomerkki niille, jotka taistelivat vapauden puolesta Leina puisto Kuno Raude 2003 Nikolain kirkon muistokivi 1989 Olav Siinmaan muistomerkki Ruutli 1a Pärnu Vallikäär Rene Reinumäe 2016 Oscar Brackmannin muistomerkki Lõuna 20 Mati Karmin 1991 Paul Keresin muistomerkki Pärnu 1, Pärnun lukion edessä Mare Mikoff 1996 Pärnun kapearaiteisen rautatien muistomerkki Ringi 3 2006 Pärnun vapaussodan muistomerkki Alevin hautausmaa Amandus Adamson 1922-1945 1993 Raimond Valgren muistomerkki Mere puiestee 22 Rait Pärg 2003 Teloitettujen juutalaisten lasten muistomerkki Alevin hautausmaa 2009 Vaasan puiston muistokivi 1986 Vanhan puiston muistomerkki Vanha puisto Juhan Raudsepp 1958 Vallihaudan vartija Valli park Rait Pärg 2010 Viron kruunun muistomerkki Kanali Arvo Kaust 2011 Viron tasavallan julistamisen muistomerkki Itsenäisyyden aukio Keskikaupunki Kaarel Eelma, Mart Aas ja Mikk Mutso (ark) 2008 == Veistoskuja Rantapuistossa == Veistoskuja sai alkunsa vuonna 2001 järjestetyistä Pärnun I kansainvälisistä veistospäivistä. Ensimmäiset veistokset valmistuivat niiden tuloksena. Tekijät ovat Virosta, Suomesta, Japanista, Yhdysvalloista, Latviasta, Liettuasta, Islannista ja Ranskasta. Kadulla on yhteensä 18 veistosta. === Kuvia Rantapuiston veistoksista === == Lähteet == Pärnu Luokka:Pärnu
Maailmankisat 1986

20\. Maailmankisat järjestettiin vuonna 1986 Helsingissä 7. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa 12 600 katsojaa. Laji Kultaa Kultaa Hopeaa Hopeaa Pronssia Pronssia 100 m Chidi Imoh 10,23 Harvey McSwain 10,39 Desai Williams 10,49 400 m Sunder Nix 45,18 Susumu Takano 45,24 Ohid Brown 45,35 800 m James Robinson 1.46,72 Rob Druppers 1.46,86 Moussa Fall 1.46,88 1 500 m Jose Luis Gonzales 3.35,19 Peter Elliot 3.35,62 Markus Hacksteiner 3.38,44 5 000 m Pierre Deleze 13.15,31 Vincent Rousseau 13.16,66 Antonio Leitao 13.20,04 110 m aidat Mark McKoy 13,47 Sam Turner 13,75 Holger Pohland 13,86 400 m aidat Danny Harris 49,07 Athanassios Kalogiannis 49,82 Max Robertson 49,88 3 000 m esteet Greame Fell 8.19,79 William van Dijck 8.20,57 Fethi Bacchouche 8.23,69 Korkeushyppy Carlo Thränhardt 2,27 m Jake Jacoby 2,23 m Aleksandr Katovitš 2,19 m Seiväshyppy Philippe Collet 5,70 m Atanas Tărev 5,60 m Miro Zalar 5,60 m Pituushyppy Atanas Tsotšev 7,91 m Derrick Brown 7,90 m Jarmo Kärnä 7,61 m Kolmiloikka Vjatšeslav Bordukov 16,99 m Jörg Elbe 16,93 m Vladimir Tšernikov 16,88 m Moukarinheitto Juri Sedyh 84,14 m (Stad.enn.) Sergei Litvinov 84,02 m Juri Tamm 77,10 m Keihäänheitto Tom Petranoff 85,38 m (ME) Seppo Räty 81,50 m Mick Hill 77,40 m == Naiset == Laji Kultaa Kultaa Hopeaa Hopeaa Pronssia Pronssia 200 m Silke Gladisch 22,57 Kathy Cook 23,19 Lavonna Martin 23,57 800 m Sigrun Wodars 1.58,98 Kirsty Wade 2.00,01 Sue Addison 2.01,37 3 000 m Maricica Puică 8.40,72 Cornelia Burki 8.47,03 Elly van Hulst 8.48,25 Keihäänheitto Petra Felke 70,06 m Zsuzsa Malovecz 63,00 m Tiina Lillak 62,68 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai ME:n tehnyt keihänheittäjä Yhdysvaltain Tom Petranoff. ==Lähteet== * === Viitteet === Luokka:Vuoden 1986 yleisurheilu 80
FACES-oireyhtymä

FACES-oireyhtymä (myös Friedman–Goodmanin oireyhtymä) on geneettinen oireyhtymä, jonka piirteitä ovat synnynnäiset kasvojen epämuodostumat, ruokahaluttomuus (anorektisuus), kakeksia sekä silmien ja ihon poikkeavuudet.Facial dysmorphism-anorexia-cachexia-eye and skin anomalies syndrome Orphanet, viitattu 3.8.2023 FACES-oireyhtymästä kärsivillä esiintyy lievää ptoosia ja ksantelasmaa silmäluomissa. Sieraimet ovat eteenpäin avautuneet, nenänkärki kaksiosaisesti jakautunut ja suulaki lyhyt. Oireyhtymään liittyy vaikeaa lihasatrofiaa ja kakeksiaa, retinitis pigmentosaa, runsaasti kesakoita ja maitokahviläiskiä sekä lievää pehmytkudoksen syndaktyliaa. Muita FACES-oireyhtymän yhteydessä kuvattuja piirteitä ovat nasaalinen puheääni, rintakehän epäsymmetrisyys, kuopparinta, länkisäärisyys, lattajalkaisuus, papillaarinen kilpirauhassyöpä ja kilpirauhasen diffuusi laajentuminen. FACES-oireyhtymä kuvattiin alun perin kolmessa saman suvun jäsenessä.FACES syndrome National Organization for Rare Disorders, viitattu 3.8.2023 Lääketieteellisessä kirjallisuudessa ei ole julkaistu lisää kuvauksia sitten vuoden 1984. Esiintyvyys on arviolta alle yksi miljoonasta ja periytymistapa jäänyt tuntemattomaksi. == Lähteet == Luokka:Oireyhtymät Luokka:Perinnölliset sairaudet
Edistys ja köyhyys

Edistys ja köyhyys (Progress and Poverty) on taloustieteilijä Henry Georgen kirja, joka julkaistiin vuonna 1879. Kirja tutkii, miksi köyhyys seuraa taloudellista ja teknologista edistystä sekä miksi taloudet osoittavat taipumusta syklisiin nousu- ja laskukausiin. George puoltaa radikaalia ratkaisua, joka keskittyy taloudellisen vuokran keräämiseen luonnonvaroista ja maanomistusoikeuksista. Kirja myi useita miljoonia kappaleita, nousten yhdeksi myydyimmistä kirjoista 1800-luvun lopulla. Se innoitti ideologian, joka tunnetaan nykyään nimellä 'Georgismi'. == Aiheesta muualla == * Kirja Marxists Internet Archive Suomen sivuilla Luokka:Vuoden 1879 kirjat
Johannes Winding Harbitz

Johannes Winding Harbitz (26. joulukuuta 1831 Askvoll – 5. syyskuuta 1917 Aker) oli norjalainen laivanvarustaja ja Høyren poliitikko. Hän istui suurkäräjillä vuosina 1880–1894 ja toimi Norjan puolustusministerinä 1894–1895 sekä tilintarkastusministerinä 1895. ==Lähteet== ==Aiheesta muualla== Luokka:Norjan puolustusministerit Luokka:Norjalaiset laivanvarustajat Luokka:Vuonna 1831 syntyneet Luokka:Vuonna 1917 kuolleet
Rasmus Hansson

Rasmus Johan Michael Hansson (s. 4. syyskuuta 1954 Oslo) on norjalainen biologi ja vihreä poliitikko. Hän toimi puolueensa toisena puhehenkilönä vuosina 2014–2018. Hansson on istunut suurkäräjillä vuosina 2013–2017 ja uudelleen vuodesta 2021. Vuosina 2000–2012 Hansson toimi Norjan WWF:n pääsihteerinä. ==Lähteet== ==Aiheesta muualla== * Rasmus Hansson Norjan suurkäräjien verkkosivuilla Luokka:Norjalaisten puolueiden puheenjohtajat Luokka:Norjalaiset biologit Luokka:Norjalaiset vihreät poliitikot Luokka:Vuonna 1954 syntyneet Luokka:Elävät henkilöt
Samuel af Forselles

Samuel af Forselles (16. joulukuuta 1757 Loviisa – 28. syyskuuta 1814 Spa) oli Ruotsin vallan aikainen suomalainen upseeri ja maaherra. Af Forsellesin vanhemmat olivat Loviisan pormestari, kauppaneuvos Jacob af Forselles ja Johanna Ulrika Schutz. Af Forselles tuli ylioppilaaksi 1772 Turussa ja aloitti sotilasuran Skytten (Flemingin) rykmentissä samana vuonna. Hänestä tuli kersantti ja vänrikki 1773, luutnantti Savon ja Savonlinnan läänin jalkaväkirykmentissä 1777. Hänet siirrettiin takaisin Flemingin rykmenttiin 1778. Von Saltzan (Wachtmeisterin, von Stedingkin) rykmentissä hänestä tuli kapteeni 1778, majuri 1787, sivustakenraaliadjutantti ja armeijaneverstiluutnantti 1793, everstiluutnantti 1794. Af Forselles oli kamarihovipoika ja kamarijunkkari Ruotsin hovissa 1784–1791. Hän toimi Göteborgin ja Bohusin läänin maaherrana 1796 ja Oulun läänin maaherrana 1800–1802.Yrjö Kotivuori, Ylioppilasmatrikkeli 1640–1852: Samuel af Forselles. Verkkojulkaisu 2005. Luettu 3.8.2023. Samuel af Forsellesin veljiä olivat majuri, valtiopäivämies Jakob af Forselles ja vuorineuvos Henrik Johan af Forselles.Yrjö Kotivuori, Ylioppilasmatrikkeli 1640–1852: Jakob af Forselles. Verkkojulkaisu 2005. Viitattu 3.8.2023. ==Lähteet== Luokka:Suomalaiset aateliset Luokka:Oulun läänin maaherrat Luokka:Suomalaiset everstit Luokka:Vuonna 1757 syntyneet Luokka:Vuonna 1814 kuolleet
Damian Clara

Damian Clara (s. 13. tammikuuta 2005 Brunico, Italia) on italialainen jääkiekkomaalivahti, joka edustaa SM-liigajoukkue Oulun Kärppiä. Clara on ensimmäinen italialainen maalivahti, joka on varattu NHL:llään. Hän on vuoden 2023 toisen kierroksen NHL-varaus, jonka Anaheim Ducks varasi. Clara on edustanut Italian jääkiekkomaajoukkuetta. Hän on myös pelannut Italian nuorten maajoukkueessa. Claran kokoa ja pituutta pidetään hänen etuinaan. Kesällä 2024 Clara solmi kolmivuotisen NHL:n tulokassopimuksen Anaheim Ducksin kanssa. Helmikuussa 2025 siirtotakarajalla Clara siirtyi loppukauden kattavalla sopimuksella SM-liigajoukkue Oulun Kärppiin. == Lähteet == Luokka:Italialaiset jääkiekkomaalivahdit Luokka:Oulun Kärppien pelaajat Luokka:Anaheim Ducksin varaamat pelaajat Luokka:Vuonna 2005 syntyneet Luokka:Elävät henkilöt
Lourdios-Ichère

Lourdios-Ichère on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 22 kilometriä Oloron-Sainte-Marien kaupungista etelään. Paikallinen museo Écomusée du Pastoralisme «Ça-ï Ça-ï» esittää kuinka Haut-Béarnin laaksoissa, kuten paikallisessa Aspen laaksossa, vuodenajat jaksottavat maataloutta ja paimentolaisuutta. ==Tunnettuja kuntalaisia== *Jean Lassalle (s. 1955), poliitikko ja ehdokas vuoden 2017 Ranskan presidentinvaaleissa ==Lähteet== ==Aiheesta muualla== Luokka:Pyrénées-Atlantiquesin kunnat
Skyss

Skyss on Norjassa Vestlandin läänissä toimiva joukkoliikennejärjestelmä. Se perustettiin vuoden 2008 alussa tuolloisen Hordalandin läänin joukkoliikennejärjestelmäksi. Kun Hordaland yhdistettiin Sognin ja Fjordanen läänin kanssa, jälkimmäisen Kringom-järjestelmä liitettiin Skyssiin. Skyssin tehtäviin kuuluvat muun muassa reittien ja aikataulujen suunnittelu, liikenteen kilpailuttaminen ja asiakasneuvonta. Varsinaisesta liikenteestä vastaavat yksityiset yritykset kilpailutusten kautta. Skyss validator.jpg|Skyss-kortinlukija Bergen Airport, Flesland, Norway. Tickets for light rail and public transport (billettautomater for Bybanen og Skyss-busser) 2018-03-15 a.jpg|Skyss-lippuautomaatti Bergenin lentoasemalla Bybanen23.juni2010.jpg|Bergenin raitiotieliikenne on osa Skyss-järjestelmää ==Lähteet== ==Aiheesta muualla== * Verkkosivut Luokka:Joukkoliikenne Luokka:Bergenin liikenne Luokka:Vestlandin lääni
The Marcy Brothers

The Marcy Brothers oli yhdysvaltalainen countrymusiikki-trio, joka oli toiminnassa 1983–1999. Sen jäseniä olivat Kevin, Kris ja Kendal Marcy. Yhtye julkaisi kolme albumia. Single ”Cotton Pickin’ Time” nousi sijalle 34 Billboardin Hot Country Songs -listalla vuonna 1989. The Marcy Brothers ilmestyi heinäkuussa 1991. Albumi sisältää Don Von Tressin sävellyksen ”Don't Tell My Heart”, josta tuli menestyskappale Billy Ray Cyrusin esittämänä nimellä ”Achy Breaky Heart” vuonna 1992. == Diskografia == === Albumit === * Growin’ Up Country (1983) * Missing You (1989) * The Marcy Brothers (1991) == Lähteet == Luokka:Yhdysvaltalaiset country-yhtyeet
Henry Friman

Henry Friman (s. 7. elokuuta 1979) on suomalainen laulaja. Friman osallistui vuonna 2020 The Voice of Finland -kilpailuun, jossa hän esitti muun muassa kappaleet ”Kertokaa se hänelle”, ”Puhu hiljaa rakkaudesta”, ”Rakkaustarina” ja ”Unchained Melody”. Hän eteni jatkoon yleisöäänillä ja sijoittui kilpailussa toiseksi.Oulaistelaislähtöinen Henry Friman sijoittui toiseksi The Voice of Finland -kilpailussa keskipohjanmaa.fi. Viitattu 4.8.2023.Laulava putkimies kisaa Voice of Finlandissa jatkopaikasta rakennuslehti.fi. Viitattu 4.8.2023.Juffi Seponpoika voitti The Voice of Finlandin keski-uusimaa.fi. Viitattu 4.8.2023.Orimattilalainen Henry Friman eteni semifinaaliin The Voice of Finland -laulukilpailussa ess.fi. Viitattu 4.8.2023.Orimattilalainen Henry Friman eteni finaaliin Voice of Finlandissa ess.fi. Viitattu 4.8.2023. Tangomarkkinoiden karsintoihin Friman osallistui 2014 ja 2015. Vuonna 2021 hän osallistui Syksyn Sävelen loppukilpailuun kappaleella ”Jatkaa voit muualle jatkaa”. Ra­sin­kan­kaan sä­vel­lys kuul­laan Syksyn sävelen fi­naa­lis­sa siikajokilaakso.fi. Viitattu 4.8.2023.Tangomarkkinakilpailijat 2015: miehet yle.fi. Viitattu 4.8.2023.Tangomarkkinakilpailijat 2014: miehet yle.fi. Viitattu 4.8.2023. Friman on esiintynyt myös konserteissa ja keikkalaulajana.Reijo Taipaleen laulut soivat keskiviikkona Vanaja-salissa – Lavalle nousevat Kyösti Mäkimattila, Amadeus Lundberg, Henry Friman ja Jani Helenius hameensanomat.fi. Viitattu 4.8.2023. Frimanin pikkuserkku on laulaja Rainer Friman. == Diskografia == ===Singlet=== * ”Kertokaa se hänelle” (2021) * ”Jatkaa voit muualle matkaa” (2021) == Lähteet == * Apple Music === Viitteet === Luokka:Suomalaiset iskelmälaulajat Luokka:Suomalaiset tangolaulajat Luokka:Suomen romanit Luokka:Vuonna 1979 syntyneet Luokka:Elävät henkilöt
Peter Dalle

Peter Dalle (s. 5. joulukuuta 1956) on ruotsalainen näyttelijä, koomikko ja elokuvaohjaaja sekä -käsikirjoittaja. Hän tuli tunnetuksi huumoriryhmä Lorryn jäsenenä 1990-luvun alussa. Muita hänen tunnettuja roolejaan ovat muun muassa Gösta elokuvassa Viattoman sininen taivas sekä keittiömestari Backe televisiosarjassa Aika on meidän. ==Lähteet== ==Aiheesta muualla== Luokka:Ruotsalaiset koomikot Luokka:Ruotsalaiset näyttelijät Luokka:Ruotsalaiset elokuvaohjaajat Luokka:Vuonna 1956 syntyneet Luokka:Elävät henkilöt
Renault Clio Rally3

Renault Clio Rally3 on Renault'n Rally3-luokkaan kehitetty ralliauto. Auto on Renault'n ensimmäinen nelivetoinen ralliauto. Aiemmin Renaultilla on ollut etuvetoisia Rally4- ja Rally5-luokkien autoja. Auton homologaatio valmistui huhtikuussa 2023 ja sillä voidaan kilpailla muun muassa rallin EM-sarjassa ERC3-kategoriassa. Auto on toinen Rally3-luokan auto Ford Fiesta Rally3:n jälkeen ja Renault tavoittelee kilpailua WRC3-luokassa. Auto on kehitetty Viry-Châtillonissa ja sen valmistaja on piensarjoja valmistava Alpine-tehdas Manufacture Alpine Dieppe Jean Rédélé. Autossa on nelisylinterinen 1,3-litrainen moottori, jossa on turboahdin ja suoraruiskutus. Moottori tuottaa 260 hevosvoimaa tehoa ja 415 Nm vääntöä. Autossa on viisivaihteinen Sadevin vaihteisto. Auton ensiesiintyminen oli nolla-autona Ranskan sorarallisarjan avauskilpailussa. == Lähteet == Clio Rally3 Luokka:Rally3-autot
Dysautonomia

Dysautonomia on autonomisen hermoston toimintahäiriö. Se voi olla synnynnäinen tai puhjeta missä tahansa iässä vähitellen tai äkillisesti. Dysautonomia vaihtelee vaikeusasteeltaan lievästä vakavaan ja voi harvinaisissa tapauksissa johtaa kuolemaan. Vakavissa tapauksissa komplikaationa voi ilmetä esimerkiksi hengitysvajaus tai keuhkokuume.Dysautonomia Cleveland Clinic, viitattu 4.8.2023 Itsenäisenä ilman taustalla olevaa sairautta voi kehittyä primaarinen dysautonomia. Tällainen dysautonomia voi olla useiden sairauksien ja häiriöiden taustalla. Yleisimmin primaari dysautonomia ilmenee neurokardiogeenisen synkopeen muodossa. Muita primaarisia dysautonomiasairauksia ovat posturaalinen ortostaattinen takykardiaoireyhtymä, familiaalinen dysautonomia, monisysteemiatrofia ja puhdas dysautonomia. Toisaalta dysautonomia voi olla sekundaarista, jolloin se johtuu jostain muusta perussairaudesta. Tällaisiin sairauksiin kuuluvat diabetes, Parkinsonin tauti, nivelreuma, systeeminen lupus erythematosus, Sjögrenin oireyhtymä, sarkoidoosi, Crohnin tauti, haavainen paksusuolentulehdus, keliakia, Charcot–Marie–Toothin tauti, Arnold–Chiarin epämuodostuma, amyloidoosi, Guillain–Barrén oireyhtymä, Ehlers–Danlosin oireyhtymä, Lambert–Eatonin myasteeninen oireyhtymä, B12-vitamiinin puutos, E-vitamiinin puutos, HIV/AIDS ja Lymen tauti. == Oireet == Dysautonomian oireet ovat moninaisia ja vaihtelevia. Ne voivat esiintyä ajoittaisina. Yleinen merkki dysautonomiasta on se, että seisominen pitkään aiheuttaa huimausta ja heikotusta. Mahdollisia dysautonomian oireita on paljon. Niihin kuuluvat tasapainovaikeudet, ääni- ja valoherkkyys, hengenahdistus, rintakipu, huimaus, ruumiinlämmön vaihtelu, väsymys, näköhäiriöt, dysfagia, pahoinvointi, oksentelu, ummetus, bradykardia, takykardia, sydämentykytykset, aivosumu, verenpaineen suuret vaihtelut, mielialanvaihtelut, pyörtyminen, tajuttomuus, hypohidroosi, univaikeudet, migreeni, dehydraatio, virtsa- ja ulosteinkontinenssi, kasvanut virtsaamistarve, erektiohäiriö, matala verensokeri ja heikentynyt fyysisen rasituksen sieto. Dysautonomian oireita voivat laukaista myös alkoholi, dehydraatio, stressi ja kuumuus. Oireiden lievittämiseen voidaan pyrkiä monin keinoin. == Lähteet == Luokka:Hermoston oireet
Ford Fiesta Rally3

Ford Fiesta Rally3 on M-Sportin valmistama Rally3-luokan ralliauto. Autossa on 1,5 litran moottori, joka tuottaa 215 hevosvoimaa tehoa ja 400 Nm vääntöä. Autossa viisivaihteinen sekventiaalinen vaihteisto. Auto painaa . Auton huippunopeus on 185 km/h ja sen kiihtyvyys nollasta sataan on viisi sekuntia. Auto on suunniteltu ja kehitetty M-Sportin Puolan laitoksella Krakovassa. Auto esiteltiin marraskuussa 2020. Auto on ensimmäinen Rally3-luokan homologaation saanut auto ja sen ensiesiintyminen oli Kroatian rallissa vuonna 2021. == Lähteet == Fiesta Rally3 Luokka:Rally3-autot
Familiaalinen dysautonomia

Familiaalinen dysautonomia on geneettinen sairaus, joka vahingoittaa autonomisen hermoston solujen toimintaa.Familial dysautonomia MedlinePlus Genetics, viitattu 4.8.2023 Se on primaarin dysautonomian perinnöllinen muoto.Dysautonomia Cleveland Clinic, viitattu 4.8.2023 Sairautta esiintyy lähinnä aškenasijuutalaisilla, joista sitä sairastaa noin yksi henkilö 3 700:sta. Muissa väestöissä sairaus on äärimmäisen harvinainen. Familiaalisen dysautonomian oireet alkavat varhaislapsuudessa. Oireina voivat olla hypotonia, ruokkimisvaikeudet, heikko kasvu, kyyneleettömyys, toistuvat hengitystieinfektiot ja ruumiinlämmön säätelyn vaikeudet. Useimmilla sairastuneilla kävelyn ja puheen oppiminen on viivästynyttä, mutta kaikilla kehitysviiveitä ei todeta. Noin joka kolmas sairastunut lapsi kärsii oppimisvaikeuksista. Kouluikäisillä lapsilla voi esiintyä yökastelua, oksentelua, alentunutta kivuntuntoa, alentunutta kykyä aistia lämpötilanvaihteluita, tasapainovaikeuksia ja skolioosia. Heillä on myös kasvanut luunmurtumien riski. Familiaaliseen dysautonomiaan liittyy sydänongelmia ja munuaisten toimintahäiriöitä. Sairastuneilla on huonosti toimiva verenpaineen säätely. Tämä voi aiheuttaa ortostaattisen hypotension, jolloin seisomaan noustessa verenpaine laskee voimakkaasti. Tämän seurauksena esiintyy huimausta, näköhäiriöitä ja pyörtymistä. Familiaalista dysautonomiaa sairastavilla henkilöillä on usein aikuistuttuaan pahenevia tasapainovaikeuksia ja ongelmia avustamattomassa kävelyssä. Nuoruusiällä tai nuoressa aikuisuudessa voi myös esiintyä toistuvista infektioista johtuvia keuhkovaurioita ja näköhermojen atrofiasta johtuvaa näköaistin heikkenemistä. Familiaalisella dysautonomialla on autosomaalinen, peittyvä periytymistapa. Sitä aiheuttavat ELP1-geenin mutaatiot. == Lähteet == Luokka:Perinnölliset sairaudet Luokka:Neurologiset sairaudet
Johanneksen kirkko (Bergen)

Johanneksen kirkko (norj. Johanneskirken) on Bergenissä sijaitseva kirkko. Uusgotiikkaa edustavan rakennuksen suunnitteli Herman Backer ja se vihittiin käyttöön vuonna 1894. Kirkossa on 1 250 istumapaikkaa, mikä tekee siitä kaupungin suurimman. Tornin korkeus on 61 metriä. ==Lähteet== ==Aiheesta muualla== Luokka:Bergenin kirkot Luokka:Norjan kivikirkot Luokka:Uusgotiikka
Herman Backer

Herman Major Backer (30. lokakuuta 1856 Kristiania – 21. toukokuuta 1932 Kristiania) oli norjalainen arkkitehti. Hän oli Wilhelm von Hannon oppilas ja opiskeli sen lisäksi Dresdenissä. Backer suunnitteli uransa aikana useita eri tyylejä edustavia rakennuksia. Hänen tunnetuimpiin töihinsä lukeutuu uusgoottilainen Johanneksen kirkko Bergenissä. ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1856 syntyneet Luokka:Vuonna 1932 kuolleet
Permanenten

Permanenten on Bergenissä sijaitseva taidemuseo, joka on osa Kode- museosäätiötä. Se perustettiin vuonna 1887 nimellä Vestlandske Kunsindustrimuseum, myöhemmin nimenä on ollut myös KODE 1. Vuonna 1896 valmistuneen rakennuksen suunnitteli arkkitehti Henry Bucher, ja se sijaitsee Byparken-puiston laidalla keskeisellä paikalla. ==Pysyvät näyttelyt== Mennesket og Tingene esittelee taide- ja käsityöesineitä viimeisen 500 vuoden ajalta. Sølvskatten on suuri hopeaesinenäyttely, joka kertoo myös Norjan keskuspankin perustamisesta. Kinasamlingen on yksi Euroopan suurimmista kiinalaisen taiteen ja käsityön kokoelmista. ==Lähteet== ==Aiheesta muualla== * Museon verkkosivut. Luokka:Bergenin museot Luokka:Norjan taidemuseot
Erkki Niemi (kauppaneuvos)

Erkki Johannes Niemi (s. 13. syyskuuta 1943 Ilomantsi) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen. Viitattu 4.8.2023. Niemi syntyi liikkeenharjoittajien Onni Niemi ja Martta Tahvanainen perheeseen ja avioitui 1965 merkonomi Mirja Terttu Rautavan kanssa. Hän tuli ylioppilaaksi Ilomantsin yhteislyseosta 1963 ja valmistui merkonomiksi Joensuun kauppaoppilaitoksesta 1965. SOK:n liikkeenjohdollisen kenttäkoulutuksen hän suoritti 1965–1967 ja sen jälkeen vielä useita liikkeenjohdon koulutusohjelmia ja kursseja. Niemi oli Osuuskauppa Sepon kenttäkoulutettava Jämsässä 1965–1966, SOK:n Kuopion konttorin nuorempi tarkastaja 1966–1967, Karttulan Osuusliikkeen myynninjohtaja 1967–1968, Suonenjoen Osuuskaupan myynninjohtaja 1969–1971, Maakunta-Sokoksen tarkastaja Kajaanissa 1971–1973, Talous-Osuuskaupan markkinointijohtaja ja tavaratalojohtaja Varkaudessa 1973–1978, SOK:n Kuopion konttorin apulaisjohtaja 1978–1982 ja jakelukeskuspäällikkö 1982–1986 ja Tampereen konttorin jakelukeskuspäällikkö 1986–1989. Oy Ässä-Market Ab:n markkinointijohtaja Helsingissä Niemi oli 1989–1991 ja ketju- ja hankintajohtaja 1991–1993, Ässä Partners Oy:n varatoimitusjohtaja 1993–1995 ja Osuuskauppa Hämeenmaan toimitusjohtaja Lahdessa 1995–2004. Hänellä on ollut myös useita asiantuntija- ja luottamustehtäviä. Kauppaneuvoksen arvonimen Niemi sai 2003. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1943 syntyneet Luokka:Elävät henkilöt
Ali Baba ja 40 rosvoa

Ali Baba ja 40 rosvoa (, ) on vuonna 1980 ensi-iltansa saanut intialais- neuvostoliittolainen seikkailuelokuva, joka perustuu Tuhannen ja yhden yön samannimiseen satuun. Sen ovat ohjanneet Umesh Mehra ja Latif Faizijev. Pääosia näyttelevät Dharmendra, Hema Malini ja Zeenat Aman. == Näyttelijät == == Soundtrack == == Lähteet == Luokka:Vuoden 1980 intialaiset elokuvat Luokka:Vuoden 1980 neuvostoliittolaiset elokuvat Luokka:Intialaiset seikkailuelokuvat Luokka:Intialaiset fantasiaelokuvat Luokka:Intialaiset toimintaelokuvat Luokka:Neuvostoliittolaiset seikkailuelokuvat Luokka:Hindinkieliset elokuvat
Eric Johan von Fieandt

Erik Johan von Fieandt (1. maaliskuuta 1762 Kuopio – 16. elokuuta 1810 Tukholma) oli Ruotsin vallan aikainen suomalainen upseeri ja varamaaherra. Von Fieandtin vanhemmat olivat vänrikki Johan Henrik von Fieandt ja Kristina Elisabet Bure. Hänen puolisonsa oli vuodesta 1798 Katarina Charlotta Duncan. Von Fieandt tuli ylioppilaaksi 1776 Turussa ja aloitti sotilasuran Savon kevyessä jalkaväkirykmentissä 1776. Korpraali hänestä tuli 1777, varusmestari 1778, vänrikki 1779 ja luutnantti 1785. Hän siirtyi Karjalan jääkäriosastoon ja yleni kapteeniksi 1788, armeijanmajuriksi 1789, majuriksi 1791, everstiluutnantiksi 1795 ja lopulta armeijaneverstiksi ja Karjalan jääkäriosaston päälliköksi 1803. Von Fieandt toimi Savon ja Karjalan läänin virkaa tekevänä maaherrana vuonna 1803. Hän erosi sotaväestä 1805.Yrjö Kotivuori, Ylioppilasmatrikkeli 1640–1852: Erik Johan von Fieandt. Verkkojulkaisu 2005. Luettu 4.8.2023. Erik Johan von Fieandtin ja Katarina Charlotta Duncanin poika oli kenraalimajuri Erik Gustav von Fieandt. ==Lähteet== Luokka:Suomalaiset aateliset Luokka:Suomen maaherrat Luokka:Suomalaiset everstit Luokka:Vuonna 1762 syntyneet Luokka:Vuonna 1810 kuolleet
Svekonorjalainen orogenia

Svekonorjalainen orogenia oli mesoproterotsooisella maailmankaudella ilmennyt orogeeninen mannerliikuntoprosessi, joka tapahtui eteläisen Norjan törmättyä Balticaan. Orogenian pääasiallinen aikakausi oli noin 1050-920 miljoonaa vuotta sitten. Tällöin syntyi laajalla eteläisen Norjan alueella rautaa sisältäviä magmakivilajeja. Orogenian myöhäisvaiheessa, noin 1200-850 miljoonaa vuotta sitten muodostui pohjois-eteläsuuntainen orogeninen vyöhyke, joka ulottui Oslon alueelta Göteborgin alueelle. Svekonorjalainen orogenia ilmeni jättiläismantereen Rodinian aikakaudella. Samoihin aikoihin tapahtui nykyisen Pohjois-Amerikan alueella Greenville-orogenia, joka oli yhteydessä Svekonorjalaiseen orogeniaan. Eteläisen Norjan törmätessä Balticaan syntyi alityöntöprosessi, jolloin Baltican reuna työntyi eteläisen Norjan alle. Orogenian aikana ilmeni metamorfoosista kivilajien syntymistä, joka voidaan jakaa neljään osaan. Noin 1140-1080 miljoonaa vuotta sitten syntyi korkeassa lämpötilassa granuliittisia kivilajeja ja 1050-990 miljoonaa vuotta sitten syntyi amfiboliittisia kivilajeja. 1050-1020 miljoonaa vuotta sitten syntyi korkeassa paineessa Idefjordenin alueella myloniittia. Noin 990-940 miljoonaa vuotta sitten korkeapaine vaikutti orogenisen alueen itäisessä osassa, jolloin ilmeni vaikutusta granuliittisiin ja eklogiittisiin kivilajeihin. == Lähteet == Luokka:Proterotsooinen aioni
Kirjallisuusvuosi 1751

Kirjallisuusvuosi 1751 käsittelee vuoden 1751 tärkeitä kirjallisuuden tapahtumia, uutisia ja julkistuksia. == Tapahtumia == * Ranskalainen Denis Diderot julkaisi ensimmäisen osan tietosanakirjasta Encyclopédie. Sarjaa julkaistiin vuoteen 1772 asti, jolloin siinä oli 28 osaa. * Englantilainen taidemaalari William Hogarth hyökkäsi kirjassaan The Analysis of Beauty ihanteellisen kauneuden käsitettä vastaan. * Vanhassa testamentissa mainitaan juutalaista opetusta sisältävä Jasherin kirja, jonka sisällöstä on eriäviä tulkintoja. Vuonna 1751 ilmestyi teos, jonka väitettiin olevan Jasherin kirja. Se paljastui kuitenkin väärennökseksi. == Julkaisuja == * Denis Diderot - Encyclopédie (1. osa) * Henry Fielding - Amelia * Hannah Glasse - The Art of Cookery Made Plain and Easy * Thomas Gray - Elegy Written in a Country Churchyard (runo) * Eliza Haywood - The History of Miss Betsy Thoughtless * William Hogarth - The Analysis of Beauty * David Hume - An Enquiry Concerning the Principles of Morals * Carl von Linné - Philosophia Botanica * Carl von Linné - Materia medica * Tobias Smollett - The Adventures of Peregrine Pickle ==Lähteet== 1751 Luokka:1751
Suomen kenraalikuvernöörin kanslia

Kenraalikuvernöörinkanslia oli Suomen kenraalikuvernööriä avustava virasto, joka toimi vuosina 1808–1918. Kanslia välitti Pietarin valtiosihteerinvirastosta ja muilta viranomaisilta tulleet asiakirjat senaatille. Kanslia teki myös käännöstöitä. Kanslia sai menosäännön vuonna 1812 ja ohjesäännön 1884. Kansliassa oli pääsääntöisesti kaksi osastoa ja siellä työskeneli pääsääntöisesti toistakymmentvä virkamiestä. Ensimmäiset virkamiehet tulivat Viipurin kuvernementtihallinnosta, mutta 1840-luvulla pääasiassa Suomen alueelta. Kanslia oli 1900-luvun alkuvuosiin saakka suomalaisten juristien hallitsema virasto, mutta sen sisäisenä kielenä oli kuitenkin Venäjä aina 1880-luvulle asti. == Kanslian johtajat == Seuraavat henkilöt toimivat kenraalikuvernöörinkanslian johtajina: Kenraalikuvernöörin siviilkanslia * 1808–1809: Gustaf Wilhelm Ladau * 1809: Drevnovski * 1809: Fabian Orraeus * 1809–1810: Gustaf Wilhelm Ladau Kenraalikuvernöörin kanslia * 1810–1829: Henrik Rudolf Elfving * 1830–1835: Carl Andreas Merlin * 1835–1840: Ernst Bernhard von Weissenberg * 1840–1843: vt. Casimir von Kothen * 1843–1846: Casimir von Kothen * 1846–1854: Mauritz Wilhelm Nordenheim * 1854–1856: Carl Edvard Walleen * 1856–1857: vt. Samuel Henrik Antell * 1857–1858: Samuel Henrik Antell * 1858–1865: Clas Herman Molander * 1865–1874: Robert Isidor Örn * 1875–1882: Fredrik Lerche * 1882–1890: Sven Wilhelm Hougberg * 1890–1892: vt. Theodor Frithiof Blåfield * 1892–1895: Theodor Frithiof Blåfield * 1894–1900: vt. Alexander Joakim von Minkwitz * 1900–1906: Frans Albert Seyn * 1906–1909: Theodor Knipovitš * 1906–1907: vt. Erik Berg * 1910–1911: Platon Ivanovitš Ivanov * 1911–1913: Mihail Borovitinov * 1913–1914: Dmitri Petrovitš Kadomski * 1915–1917: Nikolai Nikolajevitš Gorlov * 1917: vt. Konstantin Reinhold Sventorzetski * 1917–1918: vt. Karl Emil Berg * 1918: vt. Hans Henrik Brummer == Lähteet == Luokka:Suomen suuriruhtinaskunta
Karl Fredrik Krabbe

Karl Fredrik Krabbe (10. maaliskuuta 1738 Ruokolahti – 24. tammikuuta 1811 Vaasa) oli Ruotsin vallan aikainen suomalainen tuomari ja maaherra. Krabben vanhemmat olivat Somerniemen Palikaisten kartanon isäntä, everstiluutnantti Engelbrekt Adam Krabbe ja Elisabet Asp. Hänen puolisonsa oli 1768–1773 Eva Katarina Alléen ja 1775–1803 Margareta Lovisa Bremer. Krabbe tuli ylioppilaaksi 1753 Turussa. Hän oli Turun hovioikeuden auskultantti, Turun hovioikeuden ylimääräinen kanslisti 1758, varanotaari 1759, kanslisti 1768, ylimääräinen viskaali 1770, notaari 1771, vt. sihteeri 1774, Vaasan hovioikeuden asessori 1775 ja lopulta hovioikeudenneuvos 1782. Krabbe toimi Vaasan läänin maaherrana vuodesta 1794 vuoteen 1805. Krabbe aateloitiin veljiensä kanssa vuonna 1779.Yrjö Kotivuori, Ylioppilasmatrikkeli 1640–1852: Karl Fredrik Krabbe. Verkkojulkaisu 2005. Luettu 4.8.2023. Karl Fredrik Krabben ja Margareta Lovisa Bremerin poika oli valtiopäivämies Karl Arvid Krabbe. ==Lähteet== Luokka:Suomalaiset aateliset Luokka:Suomen maaherrat Luokka:Suomalaiset tuomarit Luokka:Vuonna 1738 syntyneet Luokka:Vuonna 1811 kuolleet
Soomaan kansallispuisto

thumb|Riisan suo Soomaan kansallispuisto on Virossa sijaitseva kansallispuisto. Tarkalleen se sijaitsee Pärnumaan ja Viljandimaan rajaseudulla. Sen pinta-ala on noin 400 neliökilometriä. Alueella on laajoja soita ja suometsiä. Siellä on myös jokia, joita ympäröivät niityt. Keväisin puolet puiston alueesta on tulvaveden peitossa. Tulvan aikana puistossa esiintyy majavia. Muita puistossa esiintyviä nisäkkäitä ovat karhu, susi, ilves, villisika, peura ja hirvi. Puiston lintuja ovat pöllöt, maakotka, kanalinnut ja tikka. Tulvan aikana puistossa on mahdollisuus kanootilla melomiseen. Alueen niityissä on luhtaniittyjä ja lehtoniittyjä. Alueella sijaitseville Riisansuolle ja Kuresuolle pääsee luontopolkuja pitkin ja näiden polkujen varrella on näköalatorneja. == Lähteet == == Aiheesta muualla == * https://www.visitestonia.com/fi/minne-menna/etela-viro/soomaan-kansallispuisto * https://vironretkiopas.net/2015/11/01/soomaa-rahvuspark-viljandimaa/ Luokka:Viron kansallispuistot
Lost In Music

Lost in Music -kaupunkifestivaali järjestetään vuosittain Music x Median yhteydessä. Suomen suurin showcase-festivaali levittyy lokakuussa ympäri Tamperetta ja esittelee tuoreita artisteja paitsi Musiikki & Median delegaateille, myös lipun ostaneille kuulijoille. Festivaali on järjestetty vuodesta 2007 alkaen. Tapahtuman promoottorina on aiemmin toiminut mm. Nem Agencyn Rowan Rafferty. Vuonna 2020 tapahtuman promoottoriksi vaihtui Sunborn Liven Pietu Sepponen. Vuoden 2020 tapahtuma jouduttiin kuitenkin perumaan koronatilanteen vuoksi. Vuoden 2021 Lost in Musicin teemana oli Pohjoismaat. Alkuvuonna 2024 ilmoitettiin, että festivaalin taiteelliseksi johtajaksi oli vaihtunut Aki Roukala ja alkuvuonna 2025 taiteelliseksi johtajaksi vaihtui Lotta Savolainen. == Lähteet == Luokka:Festivaalit Luokka:Tampereen musiikki
Suomurintamatkija

Suomurintamatkija (Allenia fusca) on matkijoihin kuuluva lintulaji. Lajia tavataan Pienillä-Antilleilla. == Koko ja ulkonäkö == Suomurintamatkija kasvaa noin 23 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat tumman harmahtavan ruskeat. Siivissä on ohut valkoinen juova. Suomurintamatkijan rinta ja vatsa ovat pohjaväriltään valkoiset, ja niissä on runsaasti harmahtavan ruskeita suomukuvioita. Linnun pyrstö on pitkä ja valkokärkinen. == Levinneisyys ja elintavat == Suomurintamatkijaa tavataan useilla saarilla, joista pohjoisin on Saba ja eteläisin Saint Vincent. Barbadoksella elänyt alalaji A. f. atlantica on todennnäköisesti hävinnyt. Lajin elinympäristöä ovat metsät ja metsien reunamaat. == Lähteet == Luokka:Matkijat
Komiaviatrans

AO Komiaviatrans () on vuonna 1998 perustettu venäläinen lentoyhtiö. Yhtiö operoi pääasiassa kansallisia lentoja Siperian keskiosissa. Yhtiön päämaja sijaitsee Syktyvkarissa. Yhtiö operoi 15 lentokoneella. == Lähteet == Luokka:Venäläiset lentoyhtiöt
Tangoparaati

Tangoparaati on suomalainen tangomusiikkia sisältävä albumi, joka julkaistiin vuonna 1974. Albumilla neljä solistia tulkitsee tunnettuja tangoja uusina sovituksina. Albumi on julkaistu vinyylilevynä. == Kappaleet == Kaikki kappaleet sovittanut Jarmo Jylhä, ellei toisin mainita. === A-puoli === # # # # # # === B-puoli === # * # # # # # == Kokoonpano == === Solistit === * Eero Savolainen - kappaleissa "Tulisuudelma", "Kotkan ruusu", "Satumaa" ja "Rakkautta ei se ollutkaan" * Aimo Saxelin - kappaleissa "La Paloma", "Valkovuokot" ja "Kylmät huulet" * Irja Kuusela - kappaleissa "Tulenliekki" ja "Siks oon mä suruinen" * Mauri Tapio - kappaleissa "Liljankukka" ja "Pieni sydän" === Muusikot === * Pepe Laszlo - rummut * Tommy Nordström - kitara * Erkki Seppä - basso * Jarmo Jylhä - orkesterin johto ja kitara * Göran Ödner - saksofoni * Reijo Lehtovirta - saksofoni * Jorma Juselius - harmonikka * Markku Hyytiäinen - orkesterin johto ja harmonikka * Tauno Tiikkainen - viulu * Arto Kallio - viulu * Kauko Jorasmaa - viulu * Jorma Juntunen - viulu * Pirkko Vartiainen - viulu * Soila Hursti - viulu === Tuotanto === * Timo Itälä - kansikuva * Fonovox - tuottaja == Lähteet == * Kaikkien levyllä soittavien muusikoiden diskografiat Discogs-palvelussa. === Viitteet === Luokka:Suomalaiset albumit Luokka:Vuoden 1974 albumit
Amt

Amt on virastopiiri ja hallinnollinen yksikkö, joka on käytössä nykyisin pääasiassa Saksan Schleswig-Holsteinin, Mecklenburg-Vorpommernin ja Brandenburgin osavaltioissa. Aikaisemmin amteja on ollut myös Skandinaviassa, kuten Tanskassa ja Norjassa. Amt tarkoittaa useiden kuntien liittoa, jossa kunnat ovat säilyttäneet asemansa itsenäisinä kuntina, mutta luovuttaneet hallinnon amtille. Amtit ovat saattaneet olla historiallisesti hyvin eri kokoisia. == Amtit Tanskassa == Tanskan ja Norjan läänitysjako korvattiin amteilla vuonna 1662, kun monarkia otettiin käyttöön. Vuonna 1794 amteille luotiin yhtenäiset rakenteet, jotka säilyttivät perusrakenteensa vuoteen 1970 saakka. Kööpenhaminan kunta ja Frederiksbergin kunta jäivät amt-aluejaon ulkopuolelle aina alueiden käyttöön vuoteen 2007 saakka. Kaupungit suorittivat amtien vastuulla olevia tehtäviä. Amtien johto oli kuninkaallisten virkamiesten, usein lakimiesten vastuulla. Vuonna 1842 amtien johtajat joutuivat luopumaan amtien valtuustoille, joista tuli tuolloin perustettujen amt-kuntien hallintoelimiä. Vuodesta 1970 lähtien amt-valtuustoille määritettiin puheenjohtaja. Vuoden 1970 kuntauudistuksessa erotettiin valtiollisten ja kunnallisten tehtävien hoito amt-tasolla. Valtiollisia asioita hoidettiin virkmaiesten johdolla, kun taas kunnallisia tehtäviä hoidettiin pormestarin johtaman, vaaleilla valitun valtuuston toimesta. Tanskan 14 amtia korvattiin viidellä alueella vuonna 2007. Samalla sana ”amt” poistui Tanskan hallinnosta. == Amtit Norjassa == Tanskan ja Norjan läänitysjako korvattiin amteilla vuonna 1662, kun monarkia otettiin käyttöön. Amtien maantieteelliset rajaukset vahvistettiin vuonna 1671. Tuolloin Norjaan perustettiin 12 amtia. Myöhemmin amtien lukumäärä kasvoi jakautumisen ja kahden kaupunki-amtin (Oslo ja Bergen) luomisen myötä. Kun Amt-järjestelmä purettiin vuonna 1919, oli Norjassa tuolloin yhteensä 18 amtia ja kaksi kaupunki-amtia. == Lähteet == Luokka:Tanskan hallinto Luokka:Norjan hallinto Luokka:Saksan hallinto
Zeus (pelaaja)

Danylo Ighorovytš Teslenko, eli ”Zeus” (; s. 8. lokakuuta 1987) on ukrainalainen ammattilaisuransa lopettanut Counter-Strike -ja Counter-Strike: Global Offensive -pelaaja. Hän on toiminut syyskuusta 2024 SkyFuryn valmentajana. Teslenkon mainittavia saavutuksia ovat erityisesti PGL Major Kraków 2017:n, BLAST Pro Series: Copenhagen 2018:n, StarSeries & i-League CS:GO Season 7:n ja ESL One: Cologne 2018:n voitot, sekä toinen sijoitus MLG Major Championship: Columbus 2016 -turnauksessa. Zeus saavutti HLTV TOP 20 Players -sijoituksessa sijan 19 vuonna 2010. == Lähteet == == Aiheesta muualla == Luokka:Ukrainalaiset elektronisen urheilun ammattilaiset Luokka:Vuonna 1987 syntyneet Luokka:Elävät henkilöt
Marriott In-Flite Services

Marriott In-Flite Services oli Marriott International -konsernin omistama lentokoneruokaa tarjoava yhtiö. Marriott In-Flite Services perustettiin 1937. Se myytiin yhtiön toimivan johdon perustamalle Caterairille vuonna 1989. Viimeisenä vuonnaan se oli mailman suurin lentokoneruokayhtiö, joka palveli noin 150 lentoyhtiötä 108 kentällä. Se työllisti 19 000 ihmistä. Marriott lähti lentokoneruoka-alalle, kun vuonna 1937 Hooverin lentoaseman lähellä sijainneet Hot Shoppe -ravintolan tarjoilija kertoi J. Willard Marriott Sr.:lle, että monet asiakkaat ostivat eväitä lennolle. Marriott ehdotti Eastern Air Transportille että hänen yhtiönsä voisi toimittaa matkustajille lounasrasioita suoraan koneeseen. Vuodessa palvelu levisi muihinkin lentoyhtiöihin. == Lähteet == Luokka:Entiset yhdysvaltalaiset yritykset Luokka:Ilmailualan catering-yritykset
Frederiksborgin amt

Frederiksborgin amt on vuosina 1793–2007 Pohjois-Själlannissa toiminut amt, johon kuului 19 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Allerød * Birkerød * Farum * Fredensborg- Humlebæk * Frederiksværk * Frederikssund * Græsted-Gilleleje * Helsinge * Helsingør * Hillerød * Hundested * Hørsholm * Jægerspris * Karlebo * Skibby * Skævinge * Slangerup * Stenløse * Ølstykke == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Frederiksborgin amtin pormestareina vuosina 1970–2006: * 1970–1978: Hans Andersen * 1978–1982: Svenn Schmidt * 1982: vt. Jorgen Christiansen * 1982–1985: Bent Løber * 1986–1989: Jorgen Christiansen * 1990–1997: Kirsten Ebbensgaard * 1998-2001: Lars Løkke Rasmussen * 2002–2006: Jorgen Christensen == Lähteet == Luokka:Tanskan amtit
Roskilden amt

Roskilden amt on vuosina 1662–2007 Kööpenhaminan lounaispuolella toiminut amt, johon kuului 11 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Bramsnæs * Gundsø * Greve * Hvalsø * Køge * Lejre * Ramsø * Roskilde * Skovbo * Solrød * Vallø == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Roskilden amtin pormestareina vuosina 1970–2006: * 1970–1981: Børge Juel Hansen * 1981–1985: Svend Jørgensen * 1986–1993: Ib Vindelev * 1994–2006: Kristian Ebbensgaard == Lähteet == Luokka:Tanskan amtit
Länsi-Sjællandin amt

Länsi-Sjællandin amt () on vuosina 1970–2007 Sjællandin länsi- ja pohjoisosassa toiminut amt, johon kuului 23 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Bjergsted * Dianalund * Dragsholm * Fuglebjerg * Gørlev * Hashøj * Haslev * Holbæk * Hvidebæk * Høng * Jernløse * Kalundborg * Korsør * Nykøbing-Rørvig * Ringsted * Skælskør * Slagelse * Svinninge * Sorø * Stenlille * Tornved * Trundholm * Tølløse == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Länsi-Sjællandin amtin pormestareina vuosina 1970–2006: * 1970–1974: Jørgen Herman Monrad * 1974–1985: Hans Kjeld Brinth * 1986–1989: Søren Eriksen * 1990–1993: Henning Tellerup * 1994–2001: Søren Eriksen * 2002–2006: Hans Jørgen Holm == Lähteet == Luokka:Tanskan amtit